**Telki község**

**Polgármestere**

**Előterjesztés**

**A temetőkről és a temetkezésről szóló 20/2011. (09.07.) önkormányzati rendelet módosításáról**

**Az előterjesztés mellékletei: --**

**Az előterjesztést tárgyalja**: Pénzügyi Bizottság,

**Az előterjesztés elfogadása**: minősített többségű szavazatot igényel.

A temetőkről és a temetkezésről szóló 1999. évi XLIII. törvény (továbbiakban Ttv.) 40. § (2) bekezdése értelmében a köztemetőkre vonatkozó díjak mértékét az önkormányzat rendeletben állapítja meg. A **megállapított díjak mértékét évente felül kell vizsgálni.**

A hivatal megvizsgálta a környező településeken alkalmazott sírhely megváltási díjakat és azok emelésére tesz javaslatot, bemutatva az összehasonlító megváltási díjak mértékét.

A képviselő-testület a temetkezési szolgáltató éves beszámolójának tárgyalásakor felvetette, hogy a temető területének és az önkormányzat által a temetőben felállított urnafal hely hatékonyabb kihasználása érdekében az urna sírhelybe történő temetés lehetőségét szűntesse meg és urnás temetés esetén csak az urnafalba történő temetés lehetőség biztosítja.

**A fenti módosítási javaslatok helyi rendeletbe történő átvezetésről készült a rendelet-módosításról szóló tervezet.**

A köztemetőkre vonatkozó díjak mértékét jelenleg a **köztemetőről és a temetkezésről szóló 20/2011.(IX.07.) Ör. számú rendelet az alábbiak szerint** szabályozza:

(5)  A temetési helyek megváltásának illetve újra váltásának díjai:

 a)  egyes sírhely                                       12.000 Ft+Áfa /25 év

        b)  kettes sírhely                                      18.000 Ft+Áfa /25 év

        c )  sírbolt esetén                                      .……  Ft+Áfa /60 év

        d)   urnasírhely esetén                               8.000 Ft+Áfa /10év

        e)   urnasírbolt esetén                            ..………Ft+Áfa / 20 év

        f)   urnafülke                                          20.000.- Ft+Áfa/10 év    és

40.000.- Ft+Áfa/10 év/ nem Telki lakos esetén

(2)  A temető fenntartási hozzájárulás mértéke: 3.000- Ft+Áfa/nap

**Sírhely megváltási díjak összehasonlítása**

|  |  |  |  |  |  |  |
| --- | --- | --- | --- | --- | --- | --- |
|  | Telki | Budajenő | Budakeszi | Zsámbék | Nagykovácsi | Budaörs |
| egyes sírhely | 12.000 | 20.000 | 30.000 | 25.000 | 32.000 | 21.000 |
| kettes sírhely | 18.000 | 40.000 | 50.000 | 50.000 | 52.000 | 42.000 |
| sírbolt-kettes-négyes-hatos | ----- | 160.000 | 150.000 250.000  | 80.000160.000 | 115.000161.000189.000 | 147.000210.000273.000 |
| urnasír h.-kettes-négyes-hatos | 8.000 | 10.000 | 25.000 | 20.000 | 14.000 | 12.60025.200 |
| urnasírbolt | ---- | 450.000 | ------ | ---- | 36.000 |  |
| urnafülke | 20.00040.000 (nem helyi lakos) |  | 15.000 | 10.000 | 12.00018.000 |  |

( A díjak Áfa nélkül értendőek, az Áfa a díjfizetéskor hozzá számítódik )

A sírhely díjak esetében mindenképpen emelést javasolunk a testület részére.

Telki, 2018. szeptember 12.

Deltai Károly

polgármester

**Telki község**

**képviselő-testületének**

**…/2018.(XI…..) Ör. számú rendelete**

**a temetőkről és a temetkezésről szóló**

 **20/2011. (09.07.) önkormányzati rendelet módosításáról**

Telki Község Képviselő-testülete a helyi önkormányzatokról szóló 1990. évi LXV. törvény 16.§. /1/ bekezdésében, valamint a temetőkről és a temetkezési tevékenységről szóló 1999.évi XLIII. törvény 6.§. /4/.-bek. 41.§. /3/ bek. és 42. §-ban kapott felhatalmazás alapján a temetőkről és a temetkezésről szóló 20/2011. (09.07.) önkormányzati rendeletét ( a továbbiakban: Rendelet ) az alábbiak szerint módosítja.

**1.§.**

A Rendelet 5.§-a (1) bekezdése helyébe az alábbi rendelkezés lép

(1) A Képviselő-testület díszsírhelyet – a család kezdeményezésére vagy beleegyezésével - azon elhunyt személyek részére adományoz, akik a kitüntetések, címek alapításáról és adományozásának rendjéről szóló 3/2015.( II.12.) Ör. számú rendeleteben meghatározott kitüntetésben részesültek.

**2.§.**

A Rendelet 6.§-a helyébe az alábbi rendelkezés lép:

**A sírhelyek méretezése, sírjelek alkalmazása.**

(1) A sírhelyek mérete:

a.) Egyes sírhely hossza 210 cm szélessége 90 cm

b.) Kettős sírhely hossza 210 cm szélessége 190 cm

c.) Gyermeksírhely hossza 130 cm szélessége 60 cm

d.) Sírbolt hossza 250 cm szélessége 150 cm

e.) A sírgödör mélysége koporsó esetén 2 méter, urna esetén 1 méter.

(2) A sírgödrök mélysége legalább 200 cm-nek kell lennie, koporsós rátemetés esetén a felülre kerülő koporsó aljzatának 160 cm-re kell kerülnie.

 (3) A sírhelyeken sírhant felhantolása nem kötelező, de létesítése esetén a sírdomb magassága legfeljebb 30 cm lehet.

(4) Minden temetési helyet sírjellel kell ellátni, melynek magassága a 2 m-t nem haladhatja meg. E magassági méreten belül sírjel az üzemeltető részére történő előzetes bejelentés után, külön engedély nélkül létesíthető.

(5) A köztemetőkben a sírjel, vagy az azon szereplő felirat, ábra meg kell feleljen a kegyeleti érzés elvárásainak, semmiképpen nem lehet közízlést, emlékezést sértő.

**3.§.**

A Rendelet 7.§-a helyébe az alábbi rendelkezés lép:

**Temetési helyek használati ideje, használati díja**

(1) A köztemetőben temetési hely feletti rendelkezési jog időtartama (használati idő):

 a) egyes és kettes betemetés, illetve rátemetés 25 év;

 b) sírbolt esetén 60 év;

 c) urnasírhely esetén 10 év;

 d) urnasírbolt 20 év

 e) urnafülke el nem évülő

(2) Urnasírhely és sírbolt a rendelet hatálybalépést követően újonnan nem alakítható ki. A már meglévő sírok esetében urnás rátemetés lehetősége továbbra is biztosított.

(3) Temetkezési helyet - a kettes sírhely üresen maradó felének kivételével - megváltani csak haláleset bekövetkezése miatt lehet.

(4) A rendelkezési jogosultság kezdő időpontja a megváltás napja.

(5) Az üzemeltető – a lejárat előtt legalább 3 hónappal- írásban tájékoztatja a hozzátartozót a rendelkezési jog lejártáról, a meghosszabbítás lehetőségéről, feltételeiről. Amennyiben a hozzátartozó nem megállapítható, a temetőben hirdetményben teszi közzé a felhívást. A hirdetményt minimum 90 napra ki kell függeszteni.

(6) A temetési helyek megváltásának illetve újraváltásának díjai:

|  |  |
| --- | --- |
|  |  díjak |
| egyes sírhely |  Ft+Áfa/25 év |
| kettes sírhely |  Ft+Áfa/25 év |
| sírbolt esetén |  Ft+Áfa/60 év |
| urnafülke |  Ft+Áfa/10 év |
| urnafülke nem Telki lakos esetén |  Ft+Áfa/10 év |

(7) A temetési helyek (sírhelyek) megváltásának díját a temetés előtt az üzemeltető számlájára kell befizetni és az üzemeltető bevételét képezi.

(8) Amennyiben a hozzátartozó a megváltási idő letelte előtt az elhunytat áttemetteti, a megváltási díjbó1 visszatérítés nem jár.

(9) A temetkezésre megváltott hely magánszemélyek között csere vagy adás-vétel tárgyát nem képezheti.

**Záró rendelkezések**

**4.§.**

A jelen rendelet a kihirdetését követő napon lép hatályba, és az azt követő napon hatályát veszti.

 Deltai Károly dr.Lack Mónika

 polgármester jegyző